Diari Oficial de la Generalitat Valenciana


Sumari del DOGV 9657, del 08-08-2023 (2023/8789)

DECRET 118/2023, de 4 d'agost, del Consell, pel qual es fixen les taxes que s'han de satisfer per la prestació de serveis acadèmics universitaris per al curs 2023/2024.
------------------------------------------------------------------------------------------------------------------------------------------------------------------------

### Dades del document

Número de DOGV
:   9657

Data del DOGV
:   08-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8789

CVE
:   HWZD-H-7755-3940

Data del document
:   04-08-2023

Organisme emissor


Tipus de document
:   Decret

Anàlisi jurídica

 Descriptors 

:   * Conselleria d'Educació, Universitats i Ocupació
    * universitat

DECRET 118/2023, de 4 d'agost, del Consell, pel qual es fixen les taxes que s'han de satisfer per la prestació de serveis acadèmics universitaris per al curs 2023/2024. [2023/8789]  
PREÀMBUL  
  
L'article 57.4.b) de la Llei orgànica 2/2023, de 22 de març, del sistema universitari, estableix que, en el cas d'estudis conduents a l'obtenció de títols universitaris de caràcter oficial, els preus públics i drets seran fixats per la comunitat autònoma o administració corresponent, dins d'un marc general de contenció o reducció progressiva dels preus públics.  
Per altra banda, el capítol III del títol XIV de la Llei 20/2017, de 28 de desembre, de la Generalitat, de taxes, regula les taxes en matèria d'ensenyament universitari.  
D'aquesta manera, el Consell està facultat per a fixar anualment els imports d'aquestes, dins del marc general de contenció o reducció progressiva dels preus públics, així com introduir noves titulacions o serveis universitaris susceptibles de ser retribuïts per mitjà de taxes. Així mateix, el Consell pot fixar anualment els increments aplicables en cas de segona, tercera i posteriors matrícules, així com fixar l'import dels ensenyaments amb preu o grau d'experimentalitat excepcional.  
  
Per a aquest curs acadèmic s'ha optat per, en el marc general de contenció o reducció progressiva dels preus públics contemplat en la Llei orgànica 2/2023, de 22 de març, del sistema universitari, continuar amb la política de preus fixada per la Conferència General de Política Universitària acordada en les seues sessions que van tindre lloc els dies 27 de maig de 2020, 29 de març de 2021 i 4 de maig de 2022, en les quals es va adoptar com a valor de referència global el preu mitjà de les primeres matrícules en el conjunt de les comunitats autònomes en el curs 2011-2012. Aquesta circumstància implica, pel que fa a l'activitat docent dels ensenyaments universitaris de grau i de màster, el manteniment dels preus establits per al curs 2022/2023.  
  
D'altra banda, i a conseqüència de l'acord aconseguit amb les universitats públiques valencianes en data 11 de juliol de 2022, s'ha procedit a organitzar les titulacions en uns nous nivells d'experimentalitat, més ajustats a la seua realitat acadèmica i docent. D'aquesta manera s'han reestructurat els grups existents, reduint-se de cinc a quatre, amb el que s'obté un tractament més homogeni de l'experimentalitat de les diferents titulacions, tot això de conformitat amb l'esperit del Procés Bolonya i els principis de l'Espai Europeu d'Educació Superior (EEES).  
  
D'aquesta manera, amb el nou model tots els títols de l'antic nivell 1 es consideren ara integrants del nivell 2, que passa a denominar-se nivell A. A més, s'integren en el nivell 3 (ara nivell B) els graus en Comunicació Audiovisual, Periodisme, i Publicitat i Relacions Públiques; del nivell 3 al nivell 4 (ara nivell C) s'ha traslladat el grau en Belles Arts; i el grau en Òptica i Optometria s'incorpora al nivell 5 (ara nivell D).  
El Consell, addicionalment, una vegada sentides les universitats, estableix per a les taxes a satisfer per l'alumnat estranger, no nacional d'estats membres de la Unió Europea, el mateix import que per a l'alumnat espanyol.  
Aquestes circumstàncies es van posar en coneixement del Ple del Consell Valencià d'Universitats i de Formació Superior el 30 de juny de 2023.  
En conseqüència, d'acord amb l'article 14.3.7, de la Llei 20/2017, de 28 de desembre, de la Generalitat, de taxes, a proposta del conseller d'Educació, Universitats i Ocupació, prèvia deliberació del Consell en la seua reunió del dia 4 d'agost de 2023,  
  
DECRETE  
  
Article 1. Abast i àmbit d'aplicació  
1. Les taxes a satisfer per la prestació de serveis acadèmics d'educació superior en les universitats públiques de la Comunitat Valenciana en el curs 2023/2024, conduents a l'obtenció de títols de caràcter oficial i validesa en tot el territori nacional, seran les que s'estableixen en els annexos I, II i III.  
2. L'import de les taxes per ensenyaments universitaris de grau, així com per ensenyaments amb plans d'estudis estructurats en crèdits o per ensenyaments amb plans d'estudis no estructurats en crèdits, i dels ensenyaments de màster, es troba dins dels límits màxims que a aquest efecte determina l'article 57.4.b) de la Llei orgànica 2/2023, de 22 de març, del sistema universitari.  
3. L'import de les tarifes per la realització d'estudis conduents a títols propis de les universitats, l'import de les taxes per la prestació de serveis no acadèmics per part de la universitat o per l'ús o cessió d'instal·lacions universitàries, seran fixats pel Consell Social de cada universitat.  
4. L'import de les taxes aplicables a l'alumnat estranger, no nacionals d'estats membres de la Unió Europea, que serà el mateix que l'aplicat a l'alumnat de nacionalitat espanyola, en els termes de l'annex I.  
  
  
Article 2. Règim aplicable  
El règim aplicable a les taxes en matèria d'ensenyament universitari serà el que s'estableix en el capítol III del títol XIV de la Llei 20/2017, de 28 de desembre, de la Generalitat, de taxes.  
  
  
DISPOSICIONS ADDICIONALS  
  
Única. Centres adscrits a la universitat pública  
L'import de les taxes a què es refereix l'article 14.3.5 de la Llei 20/2017, de 28 de desembre, de la Generalitat, de taxes, abonades per l'alumnat que es matricule en centres adscrits a la universitat pública, serà ingressat pels centres en la corresponent universitat en un termini no superior a un mes des de la finalització de cada període de matrícula.  
  
  
  
DISPOSICIÓ DEROGATÒRIA  
  
Única  
Es deroga el Decret 123/2022, de 23 de setembre, del Consell, pel qual es fixen les taxes per a satisfer per la prestació de serveis acadèmics universitaris per al curs 2022/2023. Així mateix, queden derogades totes les disposicions d'igual o inferior rang en el que s'oposen al que es disposa en aquest decret.  
  
  
DISPOSICIONS FINALS  
  
Primera. Habilitació  
Es faculta les persones titulars de les conselleries competents en matèria d'universitats i de tributs, per a dictar totes les disposicions necessàries per al desenvolupament i execució d'aquest decret.  
  
Segona. Vigència  
Aquest decret entrarà en vigor l'endemà de ser publicat en el Diari Oficial de la Generalitat Valenciana.  
  
València, 4 d'agost de 2023  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació  
JOSÉ ANTONIO ROVIRA JOVER  
  
  
  
  
  
  
ANNEX II  
Nivells d'experimentalitat dels ensenyaments de grau  
  
NIVELL D'EXPERIMENTALITAT A:  
Administració i Direcció d'Empreses  
Administració d'Empreses  
Ciències Polítiques i de l'Administració Pública  
Ciències Polítiques i Gestió Pública  
Criminologia  
Criminologia i Seguretat  
Dret  
Economia  
Educació Social  
Espanyol: Llengua i Literatures  
Estadística Empresarial  
Estudis Àrabs i Islàmics  
Estudis Francesos  
Estudis Hispànics: Llengua Espanyola i les seues Literatures  
Estudis Anglesos  
Filologia Catalana  
Filologia Clàssica  
Filosofia  
Finances i Comptabilitat  
Gestió del Transport i la Logística  
Geografia i Medi Ambient  
Geografia i Ordenació del Territori  
Gestió i Administració Pública  
Història  
Història de l'Art  
Història i Patrimoni  
Humanitats  
Humanitats: Estudis Interculturals  
Informació i Documentació  
Intel·ligència i Analítica de Negocis/BIA  
Llengües Modernes i les seues Literatures  
Mestre en Educació Infantil  
Mestre en Educació Primària  
Màrqueting  
Negocis Internacionals/International Business  
Pedagogia  
Relacions Internacionals  
Relacions Laborals i Recursos Humans  
Seguretat Pública i Privada  
Sociologia  
Treball Social  
Traducció i Interpretació  
Traducció i Mediació Interlingüística  
  
NIVELL D'EXPERIMENTALITAT B:  
Ciències de l'Activitat Física i de l'Esport  
Comunicació Audiovisual  
Conservació i Restauració de Béns Culturals  
Disseny i Tecnologies Creatives  
Física  
Gestió Turística  
Matemàtiques  
Periodisme  
Psicologia  
Publicitat i Relacions Públiques  
Turisme  
  
NIVELL D'EXPERIMENTALITAT C:  
Arquitectura Tècnica  
Arquitectura  
Belles Arts  
Biologia  
Bioquímica i Ciències Biomèdiques  
Bioquímica i Biologia Molecular  
Biotecnologia  
Ciència de Dades  
Ciència i Tecnologia dels Aliments  
Ciències Ambientals  
Ciències de la Mar  
Ciències Gastronòmiques  
Disseny Arquitectònic d'Interiors  
Disseny i Desenvolupament de Videojocs  
Disseny i Desenvolupament de Videojocs i Experiències Interactives  
Fonaments d'Arquitectura  
Gastronomia i Arts Culinàries  
Geologia  
Informàtica Industrial i Robòtica  
Enginyeria Aeroespacial  
Enginyeria Agroalimentària i Agroambiental  
Enginyeria Agroalimentària i del Medi Rural  
Enginyeria Biomèdica  
Enginyeria Civil  
Enginyeria de l'Energia  
Enginyeria d'Obres Públiques  
Enginyeria d'Organització Industrial  
Enginyeria de Sistemes de Telecomunicació So i Imatge  
Enginyeria de Tecnologies de Telecomunicació  
Enginyeria de Tecnologies i Serveis de Telecomunicació  
Enginyeria Elèctrica  
Enginyeria Electrònica de Telecomunicació  
Enginyeria Electrònica Industrial i Automàtica  
Enginyeria Electrònica Industrial  
Enginyeria Electrònica i Automàtica Industrial  
Enginyeria en Disseny Industrial i Desenvolupament de Productes  
Enginyeria en Geomàtica i Topografia  
Enginyeria en Intel·ligència Artificial  
Enginyeria en So i Imatge en Telecomunicació  
Enginyeria en Tecnologies Industrials  
Enginyeria Física  
Enginyeria Forestal i del Medi Natural  
Enginyeria Informàtica  
Enginyeria Informàtica en Tecnologies de la Informació  
Enginyeria Mecànica  
Enginyeria Multimèdia  
Enginyeria Química  
Enginyeria Robòtica  
Enginyeria Telemàtica  
Enginyeria i Gestió Empresarial  
Intel·ligència Robòtica  
Matemàtica Computacional  
Química  
Tecnologia Digital i Multimèdia  
Tecnologies de la Informació per a la Salut  
Tecnologies Interactives  
  
NIVELL D'EXPERIMENTALITAT D:  
Infermeria  
Farmàcia  
Fisioteràpia  
Logopèdia  
Medicina  
Nutrició Humana i Dietètica  
Odontologia  
Òptica i Optometria  
Podologia  
Teràpia Ocupacional  
  
  
ANNEX III  
Nivells d'experimentalitat dels ensenyaments de màster  
  
A) Ensenyaments de màster que habiliten per a l'exercici d'activitats professionals regulades a Espanya  
  
NIVELL D'EXPERIMENTALITAT A:  
Màster universitari en Advocacia  
Màster universitari en Procura  
Màster universitari en Advocacia i Procura  
Màster universitari en Professorat d'Educació Secundària  
  
NIVELL D'EXPERIMENTALITAT C:  
Màster universitari en Arquitectura  
Màster universitari en Enginyeria Aeronàutica  
Màster universitari en Enginyeria Agronòmica  
Màster universitari en Enginyeria de Camins Canals i Ports  
Màster universitari en Enginyeria de Forest  
Màster universitari en Enginyeria de Telecomunicació  
Màster universitari en Enginyeria Industrial  
  
NIVELL D'EXPERIMENTALITAT D:  
Màster universitari en Psicologia General Sanitària  
  
  
B) Ensenyaments de màster amb preu equiparable al de professió regulada  
  
NIVELL D'EXPERIMENTALITAT A:  
Màster universitari en Gestió Administrativa  
Màster universitari en Prevenció de Riscos Laborals  
  
NIVELL D'EXPERIMENTALITAT C:  
Màster universitari en Enginyeria Geològica  
Màster universitari en Enginyeria Geomàtica i Geoinformació  
Màster universitari en Enginyeria Informàtica  
Màster universitari en Enginyeria Química  
Màster universitari en Enginyeria Tèxtil